Keskustelu:Mosambik

message: Laajensin ja viitteistin vanha  pohjaa, lisäsin houkuttelevampia kuvia. Tässähän voisi tulevaisuudessa olla ainesta hyväksi, voisiko ? Maa kehittyy niin nopeasti, että ei ole mielekästä käyttää 1980-luvun lähdekirjoja; Helmetissä on niiden lisäksi vain LonelyPlanet ja sekin lainassa... Toisaalta, juuri näistä syistä tämä voi olla tärkeä artikkeli. (Maa on kuitenkin Suomen kehitysavun erityisiä kohteita). Onko rakenne mielestänne oikein, pitäisikö olla perinteiset liikenne- ja urheiluosiot ? Mitenköhän nimistö menee korrektisti, nyt on Limpopojoki ja Moçambiquensaari ? --Tappinen 25. marraskuuta 2009 kello 19.15 (EET)
replies: text: Potentiaalia on, mutta työtä on vielä nähtävä, koko on vasta 30k ja kyseessä on valtio. 19 miljoonan ihmisen valtio. Musiikki osio on tuollaisenaan melkoisen pieni, olisi yhdistettävissä suoraan koko alaotsikkoon, ilman omaa otsikkoa. Onko artikkelissa tekstiä Mosambikin tulvasta (muuta kuin maininta taloudessa) , joka on vain "aiheesta muualla", mutta mielestäni olisi hyvin lisättävissä artikkeliinkin. Urheilusta tarvitaan kyllä osio. Miksei liikenteestäkin (suurimmat lentokentät, tiet yms.) On myös lähteistettäviä osioita (, jokainen kappale lähteistettävä. Vähintään numerotiedot, esim. lukutaito). --Lakritsa 25. marraskuuta 2009 kello 20.32 (EET)
replies: text: : Siirsin tulvat ilmastoon, aloitin liikenteen ja urheilun. Lisäsin pari viitettä.--Tappinen 25. marraskuuta 2009 kello 21.32 (EET)

text: Itselleni pisti silmään se, että tällä hetkellä artikkelin kulttuuriosio kertoo vain nykykulttuurista. Mielenkiintoista olisi, minkälaista on ollut maan kulttuuri (mm. musiikki, tanssit) historiallisesti, ajalla ennen länsimaisia vaikutteita. Nyt osiossa kerrotaan hieman maan nykymusiikista. Jos tietoa suinkin löytyy, olisi sitä hyvä saada kulttuuriosioon lisää ja kauempaa historiasta. Toivotaan menestystä tälle projektillesi. Afrikka on mielenkiintoinen alue. Lisäksi muuten maan ruokakulttuurista olisi mielenkiintoista kuulla jotain. On hyvä, että kansanterveydestä on jo jonkin verran tietoa (HIV, malaria). Toki terveydestä voisi saada kokonaan oman osionsa, jossa kerrottaisiin muun muassa HIV:n, hepatiitin ja muiden sairauksien aiheuttamista ongelmista. Mainita voisi yleisimmistä syöpätaudeista, jos tällaista tietoa saatavilla on. Tämä asia kun poikennee paljon länsimaisista oloista. Ainakin maksasyöpä näyttäisi olevan hyvin yleinen tauti (johtunee hepatiitin yleisyydestä?), mikä lienee tärkeä tieto maan kansanterveydestä puhuttaessa. Edit: Jos maan alkoholikulttuuri on käsittelemisen arvoinen aihe, olisi siitä jonkin verran tietoa tässä linkissä. --Quadriplegia 25. marraskuuta 2009 kello 20.36 (EET)
replies: text: : Uudesta musiikista on kiitettävä määrä erillisartikkeleita; vanhemmasta kulttuurista on jotain kansojen kohdalla ja historiassa. Sehän ei ole tietenkään noudattanut nykyisiä valtionrajoja. Mtäköhän LonelyPlanets sanoisi ? --Tappinen 25. marraskuuta 2009 kello 21.32 (EET)

text: Näköjään innostuin aiheesta itsekin. Koulutuksesta olisi syytä kirjoittaa lisää, esim. Eduardo Mondlane -yliopistoon ei nyt ole artikkelista viittausta. Ei kannata lannistua, vaikka esitän runsaanpuoleisesti täydennysehdotuksia. Kokoan näitä tähän tulevaisuutta varten, ja voin itsekin jossain vaiheessa täydentää artikkelia omien kiinnostusten kohteideni osalta. --Quadriplegia 25. marraskuuta 2009 kello 21.29 (EET)
replies: text: : Laajensin koulutusta, kolme suurinta yliopistoa on parhaiten dokumentoitu. Myös CIA sanoisi jotain terveydestä. Laitoin lyhyesti ruokakulttuuriakin.  --Tappinen 26. marraskuuta 2009 kello 19.59 (EET)
Kulttuurista tuli mieleen, että Henning Mankell on asunut Mosambikissa ja jotkin hänen romaaninsakin sijoittuvat sinne, jos oikein muistan niin Leopardin silmä ainakin.--Tanár 26. marraskuuta 2009 kello 14.42 (EET)

text: Wikipedian mukaan Leopardin silmä tapahtuu Sambiassa... Lisäsin suurimmat kaupungit; eri lähteet ovat niiden väkiluvusta aivan eri mieltä. Citypopulation sanoo käyttävänsä maan omaa tilastokeskusta. World Gazetter on muiden wikien suosiossa.  --Tappinen 26. marraskuuta 2009 kello 19.59 (EET)
replies: text: :Ai se olikin Sambia eikä Mosambik, no joku "samb" kuitenkin...mutta Kennedyn aivot ainakin tapahtuu osittain Mosambikissa.--Tanár 26. marraskuuta 2009 kello 22.10 (EET)
Kiitos kommenteista, olen laajentanut aika paljon. PtG aloitti pääartikkelin maantieteestä. Kysymyksiä: montako ilmastotaulukkoa ja mitkä (pääartikkelissa on kolme). Tarvitaanko muita pääartikkeleita ? Saisiko nykyajasta poistaa vuosilukujen linkit ?  Mikä olisi historiaosalle "1945-nyt" parempi nimi kuin "nykyaika" ? Mikä olisi Terveysasioiden kuvaava otsikko ? Quadriplegian kaikkia terveystoiveita en ole täyttänyt. Kielenhuolto, varsinkin kielten ja kansojen nimien osalta,olisi tervetullutta.--Tappinen 29. marraskuuta 2009 kello 21.49 (EET)

text: Pääartikkelit olis hyvin mukavia, jos aiotaan SS-tasoiseksi. Mä ainakin ajattelin vielä aloittaa muutaman muunkin pääartikkelin, jos on aikaa lähipäivinä. Ilmastotaulukkoja ei ainakaan tuossa muodossa mielestäni kannattaisi olla kolmea enempää. Ne vievät muuten aivan mielettömästi tilaa. Kanadan maantiede -artikkelissa on enemmänkin ilmastotilastoa, mutta kompaktimmassa muodossa. --PtG 30. marraskuuta 2009 kello 00.03 (EET)
replies: text: : Joo, Kanada näyttää näppärältä, mutta mä tykkäään väreistä, joilla voi hahmottaa sadekauden ja kuivan kauden ajankohtaa ja äärevyyttä. Laitoin noista jo käyrävaihtoehdot pois käytöstä.  Jos löydän dataa niistä luoteispuolen kaatosateista, saatan kehittää käyriä toiseen muotoon. Ja voihan olla, että yks Otto innostuu (vinkki). Mahdollisessa historiapääartikkelissa on se vika, että sen rajaaminen eroon Zimbabwesta ja koko eteläisestä Afrikasta voi olla keinotekoista. Mosambikilainen musiikki on jo. SS-taso on haastava, varsinkin kun luin Japania, ja jo HA-taso tuntuu aika korkealta... toisaalta, Turkkia vastaava taso voi olla saavutettavissa.--Tappinen 30. marraskuuta 2009 kello 00.25 (EET)
replies: text: :: Tein nyt myös artikkelin Mosambikin historia. Se jää nyt vielä hieman kesken, mutta laajentakaa ihmeessä. Lisäksi osaa tiedoista, jotka on Mosambikissa ei ole vielä historia-artikkelissa. Lisätkää. Katon tätä myös itsekin vielä hieman myöhemmin. --PtG 30. marraskuuta 2009 kello 16.03 (EET)
Mitäs tykkäisitte, jos kappaleesta "Talous" ottaisi vanhat, lähteettömät kappaleet 2-4 pois ? --Tappinen 30. marraskuuta 2009 kello 19.46 (EET)

text: Vois ottaa juu pois --Vnnen 3. joulukuuta 2009 kello 17.01 (EET)
replies: text: : OK, tehty. Nyt se on ehkä vähän ohuen näköinen, mutta kehitysapuasiat ovat yhteiskunnassa, eivät tässä. Tein myös Mosambikin maakunnat, olisiko siellä olevan taulukon paikka täällä ? --Tappinen 4. joulukuuta 2009 kello 07.48 (EET)
replies: text: ::Taloutta vois tosiaan laajentaa. Yritin katsella vähän lähteitä pääartikkeliakin varten ja jotain löytyy (katsotaan saanko mitään aikaan). Taulukko olis hyvä tässäkin artikkelissa, mutta toi "erityistä" kohta on epämääräinen. Poistaisin sen kokonaan. Mutta tolta sivulta, josta erityiset tiedot ovat otettu, sais hyvin lisäinformaatiota jokaisen maakunnan omaan artikkeliin. --PtG 4. joulukuuta 2009 kello 10.20 (EET)
replies: text: ::: Taidan tehdä laajemman taulukon sinne ja poimia sitten suppeamman taulukon maa-artikkeliin (tuota statoidsia en ehtinyt vielä plärätä kunnolla, enkä lonelyplanetsia). "Erityistä" on nyt vähän kökkö, mutta jos löytyy lisälähteitä, siitä saisi kenties yhden tai kaksi ko.maakuntaa kuvailevaa palstaa (etninen enemmistö, kasvillisuustyyppi, ...) --Tappinen 4. joulukuuta 2009 kello 10.39 (EET)
replies: text: :::: Juu, minulla meni hetki ymmärtää mitä tuo "erityistä" -kohta oikein tarkoitti. Innostuin hieman kaivamaan tietoa maasta, mutta omistamani kirja on vuodelta 2003, joten en sitä pidä enää talouden kohdalla kovinkaan luotettavana. Löysin lisäksi mielenkiintoisen maininnan, että vuonna 1989 Mosambik oli maailman köyhin maa. --Vnnen 4. joulukuuta 2009 kello 14.53 (EET)
replies: text: ::::: Nyt on maakunta-artikkelissa laajempi ja Mosambik-artikkelissa suppeampi taulukko. Laajensi myös maakuntien omia artikkeleja ehdotuksen mukaisesti.--Tappinen 5. joulukuuta 2009 kello 22.19 (EET)
Aion viedä pian äänestykseen, Toivon vielä kielenhuoltoa ja lähdeviitepyyntöjä ja jo tässä vaiheessa kommentteja, kumpaan äänestykseen. --Tappinen 9. joulukuuta 2009 kello 12.05 (EET)

text: Minun puolestani voisi ehdottaa suositelluksi ainakin laajuuden ja sisällön monipuolisuuden puolesta, ulkonäkökin on komea. Tämä voi hyvinkin olla paras suomenkielinen selostus koko maasta. Mielelläni katsoisin tämän kieliasun - maantiede(kin) on lähellä sydäntä -, mutta nyt on tarpeeksi tekemistä tämän murheenkryynin kanssa. Ehtisiköhän Ulrika tai Hrrkrr31?--Tanár 9. joulukuuta 2009 kello 14.00 (EET)
replies: text: :Tällaisenaan hyvien artikkeleiden parhaimmistoa. Kyllä varmaan suositelluksikin menisi, mutta edelleen kaipaisin jotain lisää talouteen. Jotain kuvitustakin siihen kenties? Löin yhden lähdepyynnön artikkeliiin. --Vnnen 10. joulukuuta 2009 kello 16.16 (EET)
Aika hyvännäköistä. Kävin kuitenkin kirjastosta hakemassa Mosambikia käsittelevää kirjallisuutta. Ainakin talousosioon saan lisättyä tietoa niiden perusteella. Gopase+f 10. joulukuuta 2009 kello 18.39 (EET)
Lause "Kuitenkin vasta 1800-luvun lopulla Berliinin sopimuksen ja Transvaalin kultakuumeen jälkeen eurooppalaiset tunkeutuivat syvälle sisämaahan." on ehkä vähän virhellinen tai ainakin harhaanjohtava. Portugalilaiset olivat kuitenkin jo 1600-luvulla hallinneet isoja osia Mosambikin sisämaasta Zimbabween saakka, vaikkakaan hallinto ei ollutkaan pysyvä. Mitä Berliinin sopimuksen jälkeen sitten tapahtui? Suurin asia, mihin se vaikutti oli se, että Portugalin oikeus sisämaahankin tunnustettiin. Rajat Mosambikin ja brittiläisten siirtomaiden välillä kuitenkin piirrettiin muutaman vuoden päästä Berliini konferenssista. --PtG 11. joulukuuta 2009 kello 11.17 (EET)

text: Sellainen ilmoitusluontoinen asia, että hiljenen viikoksi. Olen kertaamassa, joten joudun jättämään tämänkin artikkelin kehittämisen hetkeksi. Hienoa yhteistyötä tähän mennessä. --PtG 12. joulukuuta 2009 kello 00.37 (EET)
replies: text: : Noo, sittenhän me odotellaan, että Gopase lukee tuota kirjaston kirjaa, ja toivotaan kielenhuoltajien puuhastelevan ja ehkä Vnnen muotoilisi sisämaa-lauseen uusiksi ? Sääli muuten, että joudut ulkohommiin poikkeuksellisen kylmäksi viikoksi ! Mosambikissa on nyt melkein 30, siis +30 °C. --Tappinen 12. joulukuuta 2009 kello 01.17 (EET)
Lähdevinkkinä sen verran, että tästä voisi irrota jotain (tai mistä minä tiedän onko tämä jo siinä Gopasen kirjapinossa). Pituus on periaatteessa kyllä ihan sopiva, mutta siitä huolimatta esim. kulttuuripuolesta lukisin mielelläni lisää ja taloudestakin ilmeisesti onkin jo tulossa juttua. Entä saisiko siihen alue-kappaleeseen jotain muuta lisä äjostain vielä? Lähteet ja viitteet pikaisella vilkaisulla okei. --Velma 12. joulukuuta 2009 kello 15.09 (EET)

text: Alueista on lisää tietysti sivulla Mosambikin maakunnat ja kunkin maakunnan sivulla. Minkä tyyppisiä asioita ajattelit tässä maa-artikkelissa käsiteltävän ?  Kulttuuripuoli on hajanainen aihe, koska lähes jokainen 200 etnisestä ryhmästä harjoittaa tietysti erilaisia perinteitä. Ns. korkeakulttuurin suhteen pitää muistaa että tämä on kehitysmaa, jossa lukutaito on melko uusi asia (olen kyllä etsinyt tietoa mosambikilaisesta sarjakuvasta, oopperasta ja jazzista). Koetan kirjoittaa lisää arkkitehtuurista. --Tappinen 12. joulukuuta 2009 kello 15.18 (EET)
replies: text: :Itseasiassa kulttuuristakin oli kirjoissa ainakin hieman enemmän kuin artikkelissa. Palaan asiaan. Gopase+f 12. joulukuuta 2009 kello 22.52 (EET)
replies: text: ::Hmm... Mitäköhän Kiljunen on sitten loppujen lopuksi kirjassaan tarkoittanu tolla lauseella. Menee ikävästi sitten arvailuksi. Berliinin sopimuksessa ainakin on virallisesti sovittu että sisämaat siirtyvät rannikkoalueiden haltijoille. Miltä kuullostaisi "Berliinin sopimuksen ja Transilvaanin kultakuumeen jälkeen portugalilaiset ottivat myös sisämaan tiukemmin hallintaansa."? --Vnnen 13. joulukuuta 2009 kello 18.29 (EET)
replies: text: ::: Kelpaa mulle. --Tappinen 13. joulukuuta 2009 kello 19.38 (EET)
replies: text: ::::Laitoin vielä hiukan erilaisena sen siihen. Poistakaa jos siltä tuntuu. --Vnnen 13. joulukuuta 2009 kello 19.44 (EET)

text: ::Lisäsin artikkeliin taloudesta ja kulttuurista. Muokkauksiani saa vapaasti muokata. Esim wikitykset saa joku muu päättää, samoin lisäyksien paikan. Täsmennän lähteet/viitteet (yli)huomenna. Gopase+f 15. joulukuuta 2009 kello 05.11 (EET)
replies: text: :::Nyt periaatteessa Talous -osio käsittelee laajasti Mosambikin taloushistoriaa itsenäisyyden ajalta, mutta kelpaa tollaisenaankin. Voisiko en-wikin :en:Economy of Mozambique hyödyntää vaikkei siinä lähteitä olekaan? --Vnnen 15. joulukuuta 2009 kello 09.41 (EET)
Mahtavaa ! Poistin tiateesta vähän "tunnetuin"-sanan ylikäyttöä ja lisäsin verkkoviitteitä joissa on teoskuvia. Talouden lause. ...löydettiin kultaa, tantaliittia, krmoia,..." on vähän epäselvä, mikä krmoia ? Pitääkö kirjallisuudesta tehdä vielä pääartikkelinsa ? --Tappinen 16. joulukuuta 2009 kello 09.52 (EET)

text: kaks typoa peräkkäin: tantaalia ja kromia. :) Gopase+f 16. joulukuuta 2009 kello 11.29 (EET)
</div>
thread_title:  Arkistoitu vertaisarviointi